ა(ა)იპ. ლენტეხის სასპორტო სკოლების გაერთიანება

 დირექტორი ზაქრო ხვისტანი

ტელ: 599 36 01 00

ელ.ფოსტა: khvistaniz@gmail.com

 ა(ა)იპ. ლენტეხის სასპორტო სკოლების გაერთიანებაში ფუნქციონირებს შემდეგი სტრუქტურული ერთეულები: ლენტეხის კომპლექსური სასპორტო სკოლა, მეკლდეურობის სკოლა და ლაშხეთის სასპორტო სკოლა. გაერთიანების ძირითად ბაზებს წარმოადგენს: დაბა ლენტეხის კომპლექსური სასპორტო სკოლა, ლენტეხის #1 , ჩოლურის, ხელედის და ლაშხეთის საჯარო სკოლები. სასპორტო სკოლების გაერთიანებაში დასაქმებულია სულ 25 თანამშრომელი, რომელთა უმრავლესობა არის კვალიფიციური მწვრთნელი, ისინი ავარჯიშებენ მოსწავლე ახალგაზრდობას: ქართულ ჭიდაობაში, ჭიდაობა ძიუდოში, სამბოში, ფრენბურთში, კალათბურთსა და მეკლდეურობაში. გაერთიანებაში სულ 202 აღსაზრდელია, მათგან: ჭიდაობის სექციებში გაერთიანებულია-130 ბენეფიციარი. (ჩიხარეშის სკოლაში-30, ჟახუნდერის სკოლაში-30, ჩოლურის სკოლაში-16, ხელედის სკოლაში-14 და ლენტეხის კომპლექსურ სკოლაში-40). ფრენბურთის სექციებში გაერთიანებულია სულ-62 სპორტსმენი (ჩიხარეშში-20, ხელედში-12, დაბა ლენტეხში-30), მეკლდეურობის სექციას ჰყავს სულ: 10 აღსაზრდელი.

 სასპორტო სკოლების გაერთიანების მიზანია მოზარდი თაობის აღზრდა, დაოსტატება, ჯანსაღი ცხოვრების წესის დამკვიდრება, პოპულარიზაცია. სათანადო პირობების შექმნა მათი წვრთნისა და დაოსტატების საქმეში. მონაწილეობის მიღება სპორტისა და ახალგაზრდობის სამინისტროს და სხვა სპორტული ფედერაციების მიერ დაგეგმილ სპორტულ ღონისძიებებში. მოზარდი თაობის ჩართულობის გაზრდა სპორტის სხვა და სხვა სახეობებში, საქართველოს ჩემპიონთა და პრიზიორთა რიცხვის გაზრდა.

 2021 წელს გლობალური, საყოველთაო პანდემიის გამო, შეფერხებებით მიმდინარეობდა ყველა სფეროში და, მათ შორის, სპორტშიც დაგეგმილი და განსახორციელებელი ღონისძიებები. აღსანიშნავია, რომ კოვიდ პანდემიიდან გამომდინარე, დაწესებული რეგულაციების მიუხედავად, რაც სასწავლო - საწვრთნელი მეცადინეობების და შეკრებების ხარისხს მნიშვნელოვნად აუარესებდა, ჩვენმა სპორტსმენებმა მწვრთნელებთან ერთად, მუნიციპალიტეტის შესაბამისი სამსახურების, ასევე, საფინანსო სამსახურის და მუნიციპალიტეტის ხელმძღვანელების მხარდაჭერით და თანადგომით ექვს თვეში შეძლეს საკმაოდ შთამბეჭდავი შედეგების მოპოვება. ღონისძიებები ივნისის თვემდე ტარდებოდა, ხოლო ივნისის შემდეგ, ზემოთ აღნიშნული მიზეზით, ყოველგვარი სპორტული აქტივობები შეწყდა.

2021 წელს ა(ა)იპ.სასპორტო სკოლების გაერთიანების მიერ ჩატარებული სპორტული ღონისძიებების ჩამონათვალი ასეთია:

ქ. თბილისში, საქართველოს ჩემპიონატზე სამბოში ბრინჯაოს მედლები მოიპოვეს: ზუკა გალობერმა და გიორგი ჩანქსელიანმა. ორივე მათგანი საქართველოს ჭაბუკ სამბისტთა ნაკრების წევრი გახდა;

საქართველოს ჩემპიონატზე ქართულ ჭიდაობაში გიორგი ჩანქსელიანმა ბრინჯაოს მედალი მოიპოვა;

საქართველოს ჭაბუკ ძიუდოისტთა ჩემპიონატზე, ქ. თბილისში, გიორგი ჩანქსელიანმა ოქროს მედალი მოიპოვა;

19 ივნისს, ხორვატიაში იასპარეზა ევროპის თასის გათამაშებაზე, ჭიდაობა ძიუდოში გიორგი ჩანქსელიანმა და მეშვიდე ადგილი მოიპოვა, რაც გამოუცდელი სპორტსმენისთვის დიდ წარმატებად ჩაითვალა(ეს მისი პირველი გასვლა იყო საქართველოს გარეთ);

23 ივნისს, სამბოში, აგვისტოს ომის გმირებისადმი მიძღვნილ მემორიალურ ტურნირზე ზუკა გალობერმა ოქროს მედალი მოიპოვა.

7 ნოემბერს, ქ. თელავში, ერეკლე მეფის-“პატარა კახის“ იუბილეს დაემთხვა ქართული ჭიდაობის ტურნირი, რომელიც სოფელ შილდაში გაიმართა და რომელსაც ლენტეხელი მოჭიდავეებიც იღებდნენ მონაწილეობას. 60 კგ. წონით კატეგორიაში გიორგი ჩანქსელიანმა პირველი ადგილი დაიკავა.

4 დეკემბერს, ქ.თბილისში, ძიუდოს აკადემიაში გაიმართა ქართული ძიუდოს ისტორიაში პირველი შეჯიბრი ქვეჭიდში (ნევაზა), რომელშიც მონაწილეობდნენ ლენტეხელი ძიუდოისტებიც. 55 კგ.წონით კატეგორიაში გიორგი ჩანქსელიანმა მეორე საპრიზო ადგილი დაიკავა.

 2022 წელს ა(ა)იპ. ლენტეხის სასპორტო სკოლების გაერთიანება დაფინანსდა 118.500 ლარით, მ/შ სახელფასო 105390ლ. სპორტული ღონისძიებები 9500ლ, კომუნალური 500ლ, ინვენტარი 2110, სხვა ხარჯი 1000ლ.

 წლის განმავლობაში ჩატარებული ღონისძიებების ჩამონათვალი ასეთია: 5-6 თებერვალს, ქ.ზუგდიდში ჩატარდა საქართველოს ჩემპიონატის სალიცენზიო შეჯიბრი 2005-2006 წლებში დაბადებულ ძიუდოისტთა შორის, რომელშიც მონაწილეობდნენ ა(ა)იპ.ლენტეხის სასპორტო სკოლების გაერთიანების აღსაზრდელი სპორტსმენები. სამმა მათგანმა: ზურაბ გალობერმა, გიორგი ჩანქსელიანმა და ლუკა ონიანმა მოიპოვეს საქართველოს ჩემპიონატში მონაწილეობის ლიცენზია.

 12 თებერვალს, ქ. თბილისში გაიმართა საქართველოს 2022 წლის პირველობა ჭიდაობა სამბოში ჭაბუკებსა და ახალგაზრდებს შორის, სადაც მონაწილეობდნენ ლენტეხის კომპლექსური სასპორტო სკოლის აღსაზრდელები. გიორგი ჩანქსელიანმა 58 კგ.წონით კატეგორიაში ბრინჯაოს მედალი მოიპოვა და საქართველოს სამბისტთა ნაკრების წევრი გახდა.

 18-19 თებერვალს, ქ. გორში გაიმართა საქართველოს ჩემპიონატი ჭიდაობა ძიუდოში, სადაც მონაწილეობდნენ ა(ა)იპ.ლენტეხის სასპორტო სკოლების გაერთიანების აღსაზრდელი სპორტსმენები.

 26 მარტს, ქ. ქუთაისში, ძიუდოს რეგიონალურ ჩემპიონატში უმცროსი ასაკის ჭაბუკებში, რომელშიც რაჭა-ლეჩხუმისა და ქვემო სვანეთის 2007-2008 წლებში დაბადებული სპორტსმენები მონაწილეობდნენ, ა(ა)იპ.ლენტეხის სასპორტო სკოლების გაერთიანების ჭიდაობის სექციის აღსაზრდელმა ბესო ქურასბედიანმა 73კგ. წონით კატეგორიაში მესამე საპრიზო ადგილი და ბრინჯაოს მედალი მოიპოვა.

 30 აპრილს და 1 მაისს, ქ.ბორჯომში გაიმართა ჭიდაობა ძიუდოს ტურნირი ბორჯომის მერიის თასზე, სადაც ა(ა)იპ.ლენტეხის სასპორტო სკოლების გაერთიანების 2004-2005 წლებში დაბადებული ძიუდოისტები მონაწილეობდნენ. 60 კგ. წონით კატეგორიაში ზუკა გალობერმა ბრინჯაოს მედალი მოიპოვა.

 1 მაისს, ქ.წყალტუბოში გამართულ ჯემალ ყურაშვილის ხსოვნისადმი მიძღვნილ რესპუბლიკურ ტურნირში მონაწილეობდნენ სასპორტო სკოლების გაერთიანების აღსაზრდელი უმცროსი ასაკის ძიუდოისტები. 27კგ.წონით კატეგორიაში ლუკა გაზდელიანმა ბრინჯაოს მედალი მოიპოვა.

 14-15 მაისს, დ. მესტიაში, ლერი ნაკანის ხსოვნისადმი მიძღვნილ ძიუდოს საერთაშორისო ტურნირზე, 2008-2009, 2010-2011 წლებში დაბადებულთა შორის ა(ა)იპ.ლენტეხის სასპორტო სკოლების გაერთიანების აღსაზრდელებმა ერთი ოქრო და ცხრა ბრინჯაოს მედალი მოიპოვეს.

 17 ივნისს, ქ. წყალტუბოში, შ. ბზიკაძის ხსოვნისადმი მიძღვნილ რესპუბლიკურ ტურნირზე, ა(ა)იპ.ლენტეხის სასპორტო სკოლების გაერთიანების უმცროსი ასაკის აღსაზრდელებმა: დავით ლიპარტელიანმა და ლუკა ბენდელიანმა ბრინჯაოს მედლები მოიპოვეს.

 16-17 ივლისს, ქართული ჭიდაობის ეროვნული ფედერაციის ორგანიზებით, ლენტეხის ცენტრალურ პარკში, ღია ცის ქვეშ ჩატარდა გურამ გუგავას ხსოვნისადმი მიძღვნილი ქართული ჭიდაობის რესპუბლიკური ტურნირი 2005-2006 წლებში დაბადებულთა შორის. ორგანიზატორებმა მიიღეს გადაწყვეტილება - ტურნირი ტრადიციული გახდეს და ყოველწლიურ კალენდარშიც ჩაიწეროს.

 3 - დან 7 აგვისტომდე, საქართველოს მეკლდეურობის ეროვნული ფედერაციის ორგანიზებით, ლენტეხის კომპლექსური სასპორტო სკოლის მეკლდეურობის გარე კედელზე ჩატარდა საქართველოს ჩემპიონატი რთულ და სწრაფ ცოცვაში 2007-2008; 2009-2010; 2011-2012 წლებში დაბადებულთა შორის.

 10-11 სექტემბერს, ქ. კასპში, ქართული ჭიდაობის პირად პირველობაზე 2004-2005 წლებში დაბადებულთა შორის, ა(ა)იპ.ლენტეხის სასპორტო სკოლების გაერთიანების აღსაზრდელ სპორტსმენთაგან გიორგი ჩანქსელიანმა 60კგ. წონით კატეგორიაში ბრინჯაოს მედალი მოიპოვა.

 26-დან 30 ოქტომბრამდე, დ. მესტიაში, ა(ა)იპ.ლენტეხის სასპორტო სკოლების გაერთიანების მეკლდეურობის სექციის აღსაზრდელებმა მონაწილეობა მიიღეს მიხეილ ხერგიანის 90 წლის იუბილისადმი მიძღვნილ მემორიალში.

 6 ნოემბერს, ქ. წყალტუბოში, ლ.ზურაბიანის ხსოვნისადმი მიძღვნილ ძიუდოს რესპუბლიკურ ტურნირში მონაწილეობდნენ ა(ა)იპ.ლენტეხის სასპორტო სკოლების გაერთიანების აღსაზრდელი უმცროსი ასაკის სპორტსმენები.